Atbildes uz pretendentu jautājumiem Nr.9 (04.06.2026.)
par iepirkumu ID Nr. VVD 2025/13 “Vēsturiski piesārņotās teritorijas Dzelzceļa ielā 10, Aizkrauklē sanācija”

	1.
	Lūdzam Pasūtītāju grozīt vai precizēt Nolikuma 4.7.1. punkta kritēriju (P2), jo pašreizējais formulējums “…sanācijas darbu līguma objektos, katrs vismaz 1 ha platībā…” nav viennozīmīgs kopsakarā ar Pasūtītāja skaidrojumu, ka 1 ha nav piesaistāms objekta kadastrālajai platībai, bet gan izpētes vai sanācijas programmā noteiktam darbu laukumam.  Tostarp lūdzam Pasūtītāju skaidrot, kāda platība tiks ņemta vērā, vērtējot ķīmiķa/tehnologa pieredzi kritērijā (P2) – līguma objekta kopējā platība, objekta kadastrālā platība, izpētes programmā noteiktais laukums, sanācijas programmā noteiktais laukums vai konkrētais laukums, attiecībā uz kuru ķīmiķis/tehnologs ir veicis aprēķinus piesārņojuma migrācijas samazināšanai vai novēršanai.  Pretendenta ieskatā pašreizējā redakcija pieļauj atšķirīgu interpretāciju. Tādēļ lūdzam Pasūtītāju precizēt Nolikumā, kas tieši uzskatāms par “1 ha platību” kritērija (P2) izpratnē, kā arī kādi dokumenti apliecina šī kritērija izpildi.
	Attiecībā par “…sanācijas darbu līguma objektos, katrs vismaz 1 ha platībā…” formulējumu, Pasūtītājs skaidro, ka 1 ha platība ir laukums, kur veikti nosacījumā iekļautie darbi un kas noteikts sanācijas programmā. Pasūtītājs norāda, ka, līdzīgi, kā citās prasībās, kurās minēts 1 ha (3.12.-3.14., P3, P5, P7), ar 1 ha tiek saprasts sanācijas laukums, kas ir sanācijas programmā ar pamatojumu noteikts sanācijas darbiem pakļaujamās teritorijas laukums. Izpētes un sanācijas darbu programmā tiek definēts izpētes un sanācijas laukums, kura robežas tiek uzrādītas attiecīgo darbu programmās. Pasūtītājs norāda, ka sniegtajā atbildē “Atbildes uz pretendenta jautājumiem Nr.7 (13.05.2026.)” attiecībā par Nolikuma 3.12.-3.14. punktu, 1 ha ir laukums, kurā veikti nosacījumos iekļautie darbi un kas noteikts sanācijas programmā.
Pasūtītājs norāda, ka attiecībā uz dokumentiem, kas apliecina minētā kritērija izpildi, jāņem vērā Nolikuma 3.23. punkta nosacījumi: ja pretendents līguma izpildē paredz iesaistīt vērtēšanas kritērijā (P) norādītos speciālistus, pretendents par katru speciālistu pievieno CV, atsauksmi vai citu līdzvērtīgu dokumentu, kurā iekļauta informācija atbilstoši iepirkuma dokumentu nosacījumiem. Pretendents arī apliecina piedāvātā speciālista pieredzi, tai skaitā, norādot pasūtītāju un tā kontaktpersonu, kontaktinformāciju, objektu, objektā veiktos darbus,  norādīto pieredzi apliecinošus un pamatojošus dokumentus, pēc kuriem var pārliecināties par atbilstību katrai no prasībām. Izvērtējot atbilstību attiecīgā kritērija nosacījumiem, Pasūtītājs var sazināties ar norādīto kontaktpersonu un iegūt papildus informāciju, lai gūtu pārliecību par katras atsevišķās prasības izpildi.

